यहां एक बात और भी प्रमाणित हो रही है कि अभी सभ्य और आधुनिक कहे जाने वाले लोग और ऐसे परिवार ही स्वास्थ्य के परमशत्रु बनी वस्तुओं का अधिकाधिक प्रयोग कर रहे हैं जिससे ललचाकर उनसे निम्नवर्ग के लोग भी प्रभावित हो रहे हैं। शराब और अन्य नशीली वस्तुओं के साथ मांसाहार का अत्यधिक सेवन स्वास्थ्य का शत्रु और जानलेवा है। जीवन शैली की विपरीतता से अनेक लाइलाज रोग उत्पन्न हो रहे हैं जिनसे आराम पाने के लिए दवा के साथ-साथ जड़ी-बुटियों के सेवन और योग-प्राणायाम का सहारा लाभदायक माना जा रहा है। असंतुलित आहार का त्याग कर संतुलित आहार पर ध्यान देना सभ्य समाज के लिए हितकर है। भूखमरी तो स्वयं महामारी है जिसपर नियंत्रण के लिए सरकार और उसकी व्यवस्था जिम्मेदार है।